Ass n 27 di Ṛemḍan, d ass anda imezdaɣ n taddart ssufuɣen lfeḍṛa n waggur n Ṛemḍan imi d ayen yellan di tdiyyanit-nneɣ, s lqidar n 120 n yidinaren i yiwen n uɛeggal deg uxxam i twaculin yenḥafen neɣ i igellilen. Irgazen ttefɣen ɣer ssuq mi ara d-taweḍ tsewwiqt n lɛid tamecṭuḥt i wakken ad awin ayen ḥwaǧen i wass-nni n lɛid. Mi d yewweḍ yiḍ tilawin tteqnen-t lḥenni i warrac imecṭaḥ, am akken teqqnent ula d nutenti. Ass-nni n Lɛid ad kkren akk imezdaɣ n taddart tafejrit i wakken irgazen ad ruḥen ɣer lǧamaɛ ad ẓallen, ma d tilawin d imecṭaḥ ttṛuhḥun ɣer tmeqbeṛt n Buciker i wakken ad ẓuren win ssɛan yettwamḍel dinn-a.Yal tawacult ad tawi yid-s leqahwa, d wayen ẓẓiden. Mi tsellek tẓallit n lɛid, iɛeggalen ad temɣafaren gar-asen, yal tawacult ad tṛuḥ ad tɣafer tayeḍ.